Subject: RE: E-ITS dokumentatsioon ja audit
From: "Ilmar Toom" <[email-masked]>
To: <[email-masked]>
Cc: Riigi Infosüsteemi Amet <[email-masked]>
Date: Wed, 29 Oct 2025 14:46:45 +0200

Tere

Täname Teid kirja eest!

Selgitame Teile, et küberturbealaste turvameetmete rakendamise kohustus on
Küberturvalisuse seaduse subjektidel, kes on loetletud selle seaduse
kolmandas paragrahvis. Selle kohaselt on koolidest hõlmatud:

*	seaduse alusel asutatud avalik-õiguslik juriidilised isikud
(kõrgkoolid ja täienduskoolitusasutused) KüTS § 3 lg 4 p 10
*	valitusasutuste hallatavad koolid (põhikoolid, gümnaasiumid ja
kutseõppeasutused) KüTS  § 3 lg 4 p 12
*	kohaliku omavalitsuste hallatavad haridusasutused KüTS § 3 lg 4 p
13

Arvestades, et Pärnu Waldorfkooli (Herbert Hahni Seltsi (80342051))
õiguslikuks vormiks on mittetulundusühing (mida ei ole toodud KüTS  §
3-s),  siis ei ole Pärnu Waldorfkool KüTS-i kohuslane ning seega puudub
Teil kohustus infoturvet korraldada Eesti infoturbestandardi (edaspidi
E-ITS), ISO/IEC 27001 või ka esmaste turvameetmete rakendamise kaudu.
Kuivõrd Teil rakendamiskohustus puudub, siis laieneb see ka
auditeerimiskohustusele.

Siinjuures suhin tähelepanu, et vaatamata sellele, et koolil ei ole
infoturbe rakendamise kohustust standardi järgi, on siiski oluline, et
infoturbealane korraldus oleks koolis siiski teadlikult läbimõeldud. See
aitab tagada andmete kaitse, töökorralduse selguse ja usaldusväärse
keskkonna nii töötajatele kui õpilastele. Seetõttu soovitame oma
organisatsiooni infoturbe valdkond läbi mõelda ning korraldada vastavalt
valdkonna parimatele praktikatele (nt E-ITS või nende esmased
turvameetmed).

Lugupidamisega

Ilmar Toom

RIA

järelevalveosakond

From: [email-masked] <[email-masked]>
Sent: Tuesday, October 14, 2025 12:18 PM
To: Riigi Infosüsteemi Amet <[email-masked]>
Subject: E-ITS dokumentatsioon ja audit

E-kiri saadeti väljastpoolt RIA-t. Kui Sa ei tunne saatjat, siis ära ava
linke ega manuseid!

Tere,

kirjutan teile Pärnu Waldorfkoolist. Kooli pidajaks on MTÜ Herbert Hahni
Selts  (50342051) ja küsimuseks on E-ITS dokumentatsiooni ja auditi
kohustus.

Äriregister anneb meile sellise teate: MTÜ Herbret Hahni Selts (erakooli
pidaja) „Eesti Infoturbestandard (E-ITS) Sisenen e-Äriregistrisse launch
Rakendamise kohustust ei tuvastatud Küberturvalisuse seaduse mõistes
vastavat teenuseosutajat ei tuvastatud.“

Soovime kinnitust, kas Herbert Hahni Selts / Pärnu Waldorfkool kuulub teie
hinnangul E-ITS kohustlaste hulka. Ja kui jah, kas meie puhul on tegemist
üksnes rakendamise või ka auditeerimise kohustusega.

Lugupidamisega Heli Müristaja

Kooli juhataja